**ZMLUVA O DIELO**

uzatvorená v zmysle § 536 a nasl. zákona č. 513/1991 Zb. Obchodný zákonník v znení

neskorších predpisov (ďalej len ako **„Obchodný zákonník“**)

**ev. č. objednávateľa: ev. č. zhotoviteľa:**

**na uskutočnenie stavebných prác na stavbe s****názvom:**

„ZSS Detvan – Prestavba a nadstavba objektu“

(ďalej len ako **„Zmluva“**)

medzi zmluvnými stranami:

**Objednávateľ:**

**Názov: Zariadenie sociálnych služieb Detvan**

Sídlo: Pionierska 850/13, 962 12 Detva

Právna forma: rozpočtová organizácia

Štatutárny orgán: Mgr. Mária Gibaľová, riaditeľka

IČO: 00633453

DIČ: 2021330839

Bankové spojenie: Štátna pokladnica

Číslo účtu: SK85 8180 0000 0070 0039 7759

Osoby oprávnené rokovať

vo veciach Zmluvy: Mgr. Mária Gibaľová, riaditeľka

Osoby oprávnené rokovať

v technických

(realizačných) veciach: Ing. Peter Mišura, odborný referent pre investície BBSK

Telefón/ fax: 048 / 432 55 26

E mail: peter.misura@bbsk.sk,riaditelka@dssdetva.sk

(ďalej len ako **„objednávateľ“**)

a

**Zhotoviteľ:**

**Obchodné meno: [..........................................]**

Sídlo: [.............................................]

 Zapísaný: [.............................................]

Štatutárny orgán: [.............................................]

 IČO: [.............................................]

 DIČ: [.............................................]

 IČ DPH : [.............................................]

 Bankové spojenie: [.............................................]

 Číslo účtu: [.............................................]

Osoby oprávnené rokovať vo veciach

- zmluvných: [.............................................]

- technických: [.............................................]

(ďalej len ako **„zhotoviteľ“** a spolu s objednávateľom ďalej len ako**„Zmluvné strany“** )

**Preambula**

1. Táto Zmluva sa uzatvára ako výsledok verejného obstarávania realizovaného postupom podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZVO**“) na predmet zákazky „*ZSS Detvan – Prestavba a nadstavba objektu*“(ďalej len ako „**verejné obstarávanie**“). Dňa ........................ bol zhotoviteľ identifikovaný ako úspešný uchádzač vo verejnom obstarávaní a táto Zmluva je uzavretá na základe výsledku verejného obstarávania.
2. Nevyhnutným predpokladom k plneniu podľa tejto Zmluvy je platná a účinná Zmluva o poskytnutí príspevku mechanizmu na podporu obnovy a odolnosti (ďalej len ako „**Zmluva o PPM**“), uzavretá medzi vykonávateľom, ktorým je Ministerstvo práce, sociálnych vecí a rodiny Slovenskej republiky (ďalej len ako „**Vykonávateľ**“) a objednávateľom Zariadenie sociálnych služieb Lipa, a to na základe žiadosti objednávateľa o poskytnutie príspevku mechanizmu na podporu rozšírenie kapacít komunitnej starostlivosti II.
3. Vykonanie diela definovaného v čl. III tejto Zmluvy bude spolufinancované z príspevku, ktorého podmienky čerpania sú upravené v Zmluve o PPM. Zhotoviteľ berie na vedomie a súhlasí, že cena za dielo bude hradená z prostriedkov poskytnutých objednávateľovi na základe Zmluvy o PPM, a preto bude zhotoviteľovi uhradená až po pripísaní príspevku na účet objednávateľa.

**Čl. I**

**Úvodné ustanovenia**

1. Objednávateľ je správcom nehnuteľností, v ktorých, resp. na ktorých bude zhotoviteľ realizovať dielo v zmysle čl. III Zmluvy. Výlučným vlastníkom nehnuteľností podľa predchádzajúcej vety je Banskobystrický samosprávny kraj, Nám. SNP 23, 974 01 Banská Bystrica, IČO: 37828100 - ako zriaďovateľ objednávateľa.
2. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je stavebná činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, potrebnej na vykonanie diela v zmysle Zmluvy a všeobecne záväzných právnych predpisov a technických noriem Slovenskej republiky a Európskej únie.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy a technické normy Slovenskej republiky a Európskej únie vzťahujúce sa na vykonanie diela, a to najmä/nie však výlučne predpisy a normy v platnom znení vymenované v Zmluve.
4. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil prichádzajúce riziká spojené s realizáciou diela podľa tejto Zmluvy, v cenovej ponuke vzal do úvahy rozsah materiálov, prác aj služieb potrebných na dokončenie diela ako celku a nákladov na takéto materiály, práce a služby (najmä materiály, transport, energie, náklady na zariadenia a stroje, cestovné náklady, údržba prístupových ciest, náklady na odstránenie odpadov, náklady na pracovníkov, odborne spôsobilé osoby, profesne špecializované osoby, náklady na bankovú záruku, náklady na všetky bezpečnostné opatrenia do doby prevzatia dokončeného diela objednávateľom, ako aj všetky ostatné náklady súvisiace s realizáciou diela), ako aj ďalšie náklady vynaložené na plnenie povinností podľa tejto Zmluvy a tieto zahrnul do ceny za dielo.
5. Zhotoviteľ vyhlasuje , že sa v plnom rozsahu oboznámil s rozsahom, s povahou diela, charakterom prác a s účelom, ktorý má dielo po jeho riadnom vykonaní plniť, že sú mu známe technické, kvalitatívne a všetky iné podmienky potrebné k riadnemu vykonaniu diela a disponuje takými kapacitami a odbornými znalosťami, ktoré sú potrebné na kvalitné, riadne a včasné vykonanie diela.
6. Zhotoviteľ berie na vedomie, že vyhlásenia zhotoviteľa podľa tohto článku Zmluvy sú podstatnou okolnosťou formujúcou vôľu objednávateľa uzatvoriť túto Zmluvu, bez ktorej by objednávateľ Zmluvu neuzavrel.

**Čl. II**

**Predmet Zmluvy**

**1.** Zhotoviteľ sa zaväzuje v dohodnutom čase/termíne, mieste a podľa ostatných podmienok dohodnutých v zmysle tejto Zmluvy, najmä týkajúcich sa prác a dodávok materiálov, technologickým postupom a spôsobom špecifikovaným v tejto Zmluve a v dokumentácii vzťahujúcej sa na dielo v zmysle článku III. tejto Zmluvy, na svoje náklady, na svoje nebezpečenstvo a podľa pokynov objednávateľa riadne vykonať a objednávateľovi včas odovzdať dielo uvedené v článku III tejto Zmluvy bez vád a nedorobkov.

**2.** Objednávateľ sa zaväzuje riadne vykonané a včas odovzdané dielo podľa tejto Zmluvy prevziať spôsobom dohodnutým v Zmluve a zaplatiť zaň cenu dohodnutú v článku V tejto Zmluvy.

**Čl. III**

**Členenie a rozsah diela, všeobecné požiadavky na dielo**

1. Dielom sa na účely Zmluvy rozumie realizácia stavebných prác na stavbe:

Názov stavby: ZSS DETVAN – Prestavba a nadstavba objektu

Miesto stavby: Pionierska 850/13, 962 12 Detva, budova so súpisným číslom 850 umiestnená na pozemku CKN č. 5146 o výmere 779 m2, druh pozemku zastavaná plocha a nádvorie, zapísaná na LV č. 7772 vedenom Okresným úradom Detva, obec Detva, katastrálne územie Detva (ďalej len ako „**stavba**“), podľa špecifikácie, v rozsahu a spôsobom určeným nasledovnými dokumentami:

* 1. ponuka zhotoviteľa predložená vo verejnom obstarávaní
	2. projektová dokumentácia špecifikovaná v ods. 2 tohto článku Zmluvy
	3. rozpočet/ocenený výkaz výmer
	4. táto Zmluva
	5. súťažné podklady z verejného obstarávania.

Uvedené dokumenty sú záväzné a vzájomne sa doplňujúce. V prípade rozporov medzi nimi platí poradie ich záväznosti (od 1.1. po 1.5., pričom najvyššiu prioritu má dokument s označením 1.1.) tak ako sú uvedené vyššie v tomto odseku Zmluvy. Za účelom predídenia akýchkoľvek pochybností platí, že výkladové pravidlo podľa predchádzajúcej vety sa uplatňuje výlučne na špecifikáciu a rozsah diela.

1. Dielo je podrobne vymedzené dokumentáciou na stavebné povolenie s náležitosťami dokumentácie na realizáciu stavby (DSP a DRS) s názvom „Domov sociálnych služieb Detva, Pionierska 850/13, 962 12 Detva – Prestavba a nadstavba objektu“, vyhotovenou spoločnosťou x-arch s.r.o., Kollárova 44, 974 01 Banská Bystrica, autorizovaným architektom Mgr. art. Ing. arch. Ing. Marekom Danihelom, registrácia č. 1688AA (ďalej len ako **„Dokumentácia“**), ktorá tvorí Prílohu č. 2 tejto Zmluvy.
2. Na realizáciu diela (resp. dotknutej časti diela) boli vydané nasledovné povolenia a doklady:

*Stavebné povolenie, číslo rozhodnutia 269/2024/DKa-rozh., vydané mestom Detva dňa 23.01.2024, právoplatné dňa 01.03.2024 (ďalej len ako „povolenie“).*

1. Zhotoviteľ sa zaväzuje vykonať dielo v súlade s podmienkami určenými  v povolení a podmienkami uvedenými vo vyjadreniach dotknutých orgánov a organizácií.
2. Zhotoviteľ je povinný pri plnení predmetu Zmluvy dodržiavať všetky platné všeobecné záväzné právne predpisy a technické normy Slovenskej republiky a Európskej únie vzťahujúce sa na vykonanie diela, a to najmä/nie však výlučne predpisy a normy v platnom znení vymenované v Zmluve. Zhotoviteľ sa zaväzuje vykonať dielo podľa stavebno-technických požiadaviek a technologických postupov predpísaných príslušnými právnymi predpismi (zákonnými i podzákonnými) a technickými normami Slovenskej republiky a Európskej únie vzťahujúcimi sa k dielu. Zhotoviteľ sa osobitne zaväzuje vykonať dielo v súlade s normou ISO 20887/2020 Udržateľnosť budov a stavebno-inžinierskych prác, o čom vydá zhotoviteľ objednávateľovi, ihneď potom, ako o to objednávateľ požiada, písomné potvrdenie.
3. Zhotoviteľ sa zaväzuje použiť na vykonanie diela len také materiály a zariadenia, ktoré majú platné certifikáty kvality a spĺňajú všetky podmienky kladené na stavebné materiály daného typu príslušnými všeobecne záväznými predpismi a technickými normami. Zhotoviteľ sa zaväzuje nepoužiť žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, ibaže takáto zmena bude písomne vopred schválená stavebným dozorom objednávateľa zápisom v stavebnom denníku v súlade s podmienkami dohodnutými v tejto Zmluve. Pokiaľ na niektorú dodávku materiálu alebo jej časti neboli dohodnuté osobitné technické podmienky, kvalitatívne vlastnosti, pre voľbu materiálov a výrobkov určených k vykonaniu diela, musia dosahovať vlastnosti a technické a technologické parametre určené príslušnými právnymi a technickými normami.
4. Zhotoviteľ je povinný pri vykonávaní diela postupovať s odbornou starostlivosťou a striktne dodržiavať ustanovenia aplikovateľných právnych predpisov najmä zákona č. 50/1976 Zb. **o územnom plánovaní a stavebnom poriadku** (stavebný zákon) v znení neskorších predpisov (ďalej len ako „**stavebný zákon**“), zákona č. 124/2006 Z. z. **o bezpečnosti a ochrane zdravia pri práci** a o zmene a doplnení niektorých zákonov v znení neskorších predpisov, vyhlášky MPSVaR SR č. 147/2013, ktorou sa ustanovujú **podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov**, zákona č. 314/2001 Z. z. **o ochrane pred požiarmi** v znení neskorších predpisov, zákona č. 17/1992 Zb. **o životnom prostredí** v znení neskorších predpisov, zákona č. 79/2015 Z. z. **o odpadoch** a o zmene a doplnení niektorých zákonov v znení neskorších predpisov, zákona č. 56/2018 Z. z. **o posudzovaní zhody výrobku, sprístupňovaní určeného výrobku na trhu** a o zmene a doplnení niektorých zákonov v znení neskorších predpisov. Zhotoviteľ sa zaväzuje, že u fyzických osôb, prostredníctvom ktorých plní predmet tejto Zmluvy, neporuší zákaz nelegálneho zamestnávania podľa zákona č. 82/2005 Z. z. **o nelegálnej práci a nelegálnom zamestnávaní** a o zmene a doplnení niektorých zákonov v znení neskorších predpisov. Ak dôjde počas vykonávania diela v zmysle tejto Zmluvy k legislatívnej zmene ktoréhokoľvek z tu uvedených predpisov alebo iných predpisov, ktoré majú na plnenie povinností zhotoviteľa podľa tejto Zmluvy bezprostredný vplyv, a to ako novelizáciou, tak aj jeho nahradením novým právnych predpisom (najmä, nie však výlučne, ak nadobudne účinnosť zákon č. 201/2022 Z. z. o výstavbe v znení neskorších predpisov), zhotoviteľ sa zaväzuje vykonávať dielo s odbornou starostlivosťou tak, aby práce zhotoviteľa na diele, dielo, a aj plnenie ďalších povinností zhotoviteľa v zmysle Zmluvy, vyhovovalo požiadavkám právnych predpisov aplikovateľných aj v čase vykonávania jednotlivých prác, dodania diela, resp. plnenia príslušných povinností; objednávateľ na tento účel poskytne zhotoviteľovi všetku nevyhnutne potrebnú súčinnosť. Uložené pokuty, iné sankcie alebo škodu spôsobenú objednávateľovi porušením povinností zhotoviteľa stanovených vyššie uvedenými právnymi predpismi, uhradí v plnom rozsahu zhotoviteľ.

**8.** Zhotoviteľ je povinný zabezpečovať vyhotovovanie podrobnej fotodokumentácie k vykonávaniu diela, s osobitým zreteľom na časti diela, ktoré sú zakryté.

**Čl. IV**

**Termíny realizácie diela**

1. Zhotoviteľ sa zaväzuje vykonať dielo v týchto termínoch:
	1. **prevzatie staveniska zhotoviteľom:** **v lehote uvedenej vo výzve objednávateľa podľa čl. VII bod 1 Zmluvy**,
	2. **začiatok realizácie:** bez zbytočného odkladu po prevzatí staveniska zhotoviteľom, najneskôr **do 3 pracovných dní odo dňa prevzatia staveniska,**
	3. **dokončenie realizácie (vykonanie diela):** najneskôr **do  365 dní odo dňa prevzatia staveniska zhotoviteľom.**
2. Zhotoviteľ sa zaväzuje realizovať dielo v súlade s harmonogramom prác, ktorý obsahuje časový rozvrh všetkých činností potrebných na vykonanie diela (príloha č. 3 Zmluvy). V prípade, ak zhotoviteľ riadne vykoná dielo pred termínom špecifikovaným v ods. 1 bod 1.3 tohto článku Zmluvy, bude objednávateľ povinný takto vykonané dielo prevziať.
3. Zhotoviteľ je povinný bez zbytočného odkladu, najneskôr však tri pracovné dni po vzniku akejkoľvek udalosti, ktorá bráni alebo sťažuje vykonávanie diela s dôsledkom hrozby omeškania s odovzdaním diela v termíne podľa ods. 1 bod 1.3 tohto článku Zmluvy, resp. v zmysle prílohy č. 3 tejto Zmluvy - harmonogramu prác, písomne informovať objednávateľa o tejto skutočnosti, a to záznamom v stavebnom denníku a prostredníctvom elektronickej pošty na adresu: peter.misura@bbsk.sk; riaditelka@dssdetva.sk.

**Čl. V**

**Cena za dielo**

1. Zhotoviteľ podpisom tejto Zmluvy výslovne vyhlasuje, že:
* do ceny za dielo zodpovedne a úplne zahrnul všetky nevyhnutné opatrenia pre splnenie predpisov, noriem, opatrení a úradných podmienok a podmienok orgánov verejnej moci,
* pri zostavovaní svojej cenovej ponuky vzal na vedomie a počítal s tým, že počas vykonávania diela nie je povolená žiadna zmena ceny,
* do ceny za dielo zodpovedne a úplne zahrnul všetky výdavky potrebné pre úplné, kvalitné a odborné vykonanie diela,
* do ceny za dielo v celom rozsahu zahrnul aj práce v Dokumentácii alebo v rozpočte/vo výkaze výmer neobsiahnuté, ale podľa skúsenosti zhotoviteľa pre riadne vykonanie diela nutné alebo potrebné,
* u všetkých položiek rozpočtu/oceneného výkazu výmer platí zásada, že sa rozumejú vrátane všetkých bezprostredne súvisiacich výkonov a činností vrátane všetkých potrebných pomocných, montážnych, spojovacích, kompletizačných a iných materiálov,
* mu je úplne a presne známy rozsah diela, a že (i) nebude účtovať žiadne nepredvídateľné výdavky, náklady a práce naviac ani sa dožadovať zvýšenia ceny za dielo, že (ii) porozumel zadaniu predmetu a rozsahu diela vrátane príloh k Zmluve a zodpovedne a dôkladne s vynaložením odbornej starostlivosti si ich overil, pričom znenie zadania vo verejnom obstarávaní mu nebolo nezrozumiteľné, alebo nejednoznačné, že (iii) od objednávateľa obdržal uspokojivé odpovede a pokyny na svoje prípadné otázky a (iv) overil si všetky ostatné faktory ovplyvňujúce ceny za dielo, vyhodnotil ich a zahrnul do ceny za dielo aj pre prípad nepredvídateľných okolností príslušnú rezervu kalkulovaného rizika.
1. Cena za dielo je stanovená **na základe cenovej ponuky zhotoviteľa ako uchádzača vo verejnom obstarávaní ako súčet jednotlivých ocenených položiek uvedených v prílohe č. 1 Zmluvy**, a podľa zákona č. 18/1996 Z. z. o cenách v znení neskorších predpisov**.**
2. Celková cena za dielo je dohodnutá nasledovne:

**Cena bez DPH: Eur**

**DPH vo výške 23%: Eur**

**Cena s DPH: Eur**

(slovom: ................................................ s DPH)

1. Cena za dielo dohodnutá Zmluvnými stranami podľa ods. 3. tohto článku Zmluvy je cena konečná, maximálna a platná počas celej doby trvania Zmluvy a v celom rozsahu zahŕňa všetky náklady a réžie súvisiace s vykonaním diela, ktoré vyplývajú pre zhotoviteľa z tejto Zmluvy (napr. zriadenie staveniska, odvoz a likvidácia vzniknutého odpadu, skúška a dokumentácia kvality materiálov a postupov zhotovovaného diela, fotodokumentácia priebehu realizácie diela, vyhotovenie dokumentácie vykonávaných prác a výrobnotechnickej dokumentácie, vyhotovenie dokumentácie skutočného vyhotovenia stavby a iné).
2. Príloha č. 1 k Zmluve je rozpočet/ocenený výkaz výmer vo všetkých položkách pre všetky stavebné aktivity jednotlivo. V prípade, ak zhotoviteľ niektorú položku neocení, má sa za to, že takéto práce, montáže, dodávky materiálov, materiály atď. budú zhotoviteľom realizované a dodané a ich cena je už zahrnutá v niektorých iných položkách.
3. K zmene dohodnutej ceny za dielo môže dôjsť iba výnimočne, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so ZVO a ostatnými aplikovateľnými právnymi predpismi.

**Čl. VI**

**Platobné podmienky**

1. Objednávateľ neposkytuje zálohu ani preddavok na vykonanie diela.
2. Zhotoviteľ je oprávnený vystaviť faktúry za vykonané dodávky a práce na diele v zmysle tejto Zmluvy maximálne v troch fakturačných celkoch nasledovne:
	1. cena fakturovaných prác a dodávok na diele v zmysle tejto Zmluvy v rámci prvého fakturačného celku bude minimálne 35 % a maximálne 40 % z  ceny za dielo s DPH,
	2. cena fakturovaných prác a dodávok na diele v zmysle tejto Zmluvy v rámci druhého fakturačného celku bude minimálne 35 % a maximálne 40 % z  ceny za dielo s DPH,
	3. cena fakturovaných prác a dodávok na diele v zmysle tejto Zmluvy v rámci tretieho fakturačného celku (konečná faktúra) bude minimálne 20 % z  ceny za dielo s DPH.
3. Zhotoviteľ je oprávnený vystaviť jednotlivé faktúry v zmysle tejto Zmluvy na základe objednávateľom akceptovaného plnenia stavebných prác a dodávok na diele v zmysle tejto Zmluvy za fakturované obdobie, po dosiahnutí predpísanej výšky plnenia podľa odseku 2 tohto článku Zmluvy, po kontrole súladu s vykonanými prácami a dodávkami na diele podľa skutkového stavu a podľa stavebného denníka. Podkladom pre vystavenie jednotlivých faktúr bude súpis skutočne vykonaných prác a dodávok na diele odsúhlasený stavebným dozorom a zaevidovaný v stavebnom denníku.
4. Každá faktúra vystavená podľa tejto Zmluvy bude predložená na úhradu v troch vyhotoveniach. Prílohou každej faktúry bude:
5. súpis vykonaných prác a dodávok na diele (aj v elektronickej verzii, výlučne v excelovskom formáte) a zisťovací protokol podpísaný oprávnenou osobou zhotoviteľa a stavebným dozorom objednávateľa, ktorí svojimi podpismi zaručujú, že fakturované stavebné práce a dodávky na diele boli skutočne realizované podľa Dokumentácie a ocenené položkou zo schváleného rozpočtu. Jednotlivé položky v súpise podľa predchádzajúcej vety sa nebudú uvádzať kumulovane, ale položkovite sa uvedú v jednotkových množstvách a jednotkových cenách. **Systém vykazovania vykonaných prác musí zabezpečiť, aby vykonaná práca nebola vyplatená dvakrát, pričom:**
* položky súpisu vykonaných prác musia byť v súlade s položkami prác uvedenými v rozpočte/ocenenom výkaze výmer,
* súpis vykonaných prác musí zaznamenávať množstvo prác vykonaných/tovarov dodaných zhotoviteľom v súlade rozpočtom/oceneným výkazom výmer,
* súpis vykonaných prác musí obsahovať jednotkové ceny fakturovaných prác v súlade so Zmluvou.
1. Fotodokumentácia zabezpečená zhotoviteľom podľa čl. III ods. 8 Zmluvy zachytávajúca fyzický pokrok vykonávania dodaných prác, zoradená v časovom slede.
2. Prílohou faktúry, v ktorej sú príslušné výdavky k tepelným čerpadlám (najneskôr poslednej faktúry), bude:
* doklad o zatriedení výrobku do triedy energetickej účinnosti (energetický štítok), ktorá je najviac dve triedy pod najvyššou triedou energetickej účinnosti;
* doklad, ktorý potvrdzuje, že nové tepelné čerpadlo spĺňa požiadavky na ekodizajn ohrievačov
1. K fakturovaným výdavkom na novo inštalované vodné spotrebiče (vodovodné batérie, toalety, toaletné misy, splachovanie nádrže, pisoárové misy a pod.) bude prílohou faktúry vodný štítok, technický list výrobku alebo obdobný doklad preukazujúce, že vodný spotrebič patrí do jednej z dvoch najlepších tried spotreby vody.
2. Po riadnom dodaní diela je zhotoviteľ povinný objednávateľovi vystaviť konečnú faktúru. Konečná faktúra predstavuje celkové finančné vysporiadanie diela. Zhotoviteľ je povinný vystaviť konečnú faktúru celého diela po riadnom vykonaní celého diela, jeho odovzdaní a prevzatí osvedčenom v protokole o odovzdaní a prevzatí diela (ďalej len ako „**preberací protokol**“) a po odstránení všetkých vád a nedorobkov na diele uvedených v preberacom protokole, a to do 30 dní odo dňa splnenia podmienok uvedených v tomto odseku tohto článku Zmluvy. Povinnými prílohami konečnej faktúry sú preberací protokol a súpis všetkých už objednávateľom uhradených faktúr, ako aj potvrdenie o odstránení vád a nedorobkov diela, ktoré budú podpísané oprávnenými zástupcami obidvoch Zmluvných strán a doklad preukazujúci úhradu všetkých splatných záväzkov zhotoviteľa voči svojim subdodávateľom.
3. Faktúry budú uhrádzané formou bezhotovostného platobného styku, a to na transparentný bankový účet zhotoviteľa uvedený v záhlaví tejto Zmluvy.
4. Peňažný záväzok objednávateľa voči zhotoviteľovi na základe faktúry vystavenej podľa tejto Zmluvy sa považuje za splatený dňom pripísania dĺžnej sumy na transparentný bankový účet zhotoviteľa uvedený v záhlaví tejto Zmluvy.
5. Zhotoviteľ je v prípade omeškania objednávateľa s úhradou faktúry oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.
6. Lehota splatnosti jednotlivých faktúr je **60 dní** odo dňa doručenia faktúry objednávateľovi. Zmluvné strany sa výslovne dohodli, že táto dohoda o lehote splatnosti faktúr nie je v hrubom nepomere k právam a povinnostiam vyplývajúcim z tejto Zmluvy pre zhotoviteľa a takéto osobitné dojednanie odôvodňuje povaha predmetu plnenia v zmysle tejto Zmluvy, osobitne s prihliadnutím na spôsob financovania zákazky udelenej touto Zmluvou v zmysle preambuly tejto Zmluvy.
7. Jednotlivé faktúry musia spĺňať náležitosti daňového dokladu v zmysle § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať všetky náležitosti v zmysle platnej legislatívy, najmä zákona č. 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov, pričom musí obsahovať najmä nasledovné údaje:

(i) označenie objednávateľa a zhotoviteľa, peňažný ústav, číslo účtu,

(ii) IČO, DIČ, IČ DPH zhotoviteľa a IČO, DIČ, IČ DPH objednávateľa,

(iii) názov predmetu plnenia, jednotkové množstvo, jednotkovú cenu bez DPH, množstvo, cenu bez DPH, DPH, cenu s DPH,

(iv) číslo tejto Zmluvy,

(v) celková fakturovaná suma (s DPH).

Zhotoviteľ je povinný vo faktúre uviesť aj nasledovné údaje:

Názov projektu: **Zvýšenie kvality a zabezpečenie prístupnosti ambulantných služieb v ZSS Detvan**

Kód výzvy: 13I01-22-V03

Kód ŽoPPM: 13I01-22-V03-00052

1. V prípade, že faktúra nebude obsahovať údaje, náležitosti alebo prílohy dohodnuté v tejto Zmluve, objednávateľ bude oprávnený takto vystavenú faktúru vrátiť zhotoviteľovi na opravu alebo doplnenie. V takom prípade začne lehota splatnosti faktúry plynúť až odo dňa doručenia opravenej faktúry objednávateľovi.
2. Ak bude zhotoviteľ v zmysle § 69 ods. 15 zákona č. 222/2004 Z. z. o dani z pridanej hodnoty v znení neskorších predpisov (ďalej len ako „**zákon o DPH**“) zverejnený v zozname platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 3 písm. b) zákona č. 222/2004 Z. z. o DPH vedenom Finančným riaditeľstvom Slovenskej republiky, je objednávateľ oprávnený po zverejnení zhotoviteľa v takomto zozname zadržať sumu vo výške zodpovedajúcej dani z pridanej hodnoty, za ktorú má v zmysle § 69b zákona o DPH ručiť objednávateľ. Takto zadržaná suma bude buď objednávateľom na výzvu príslušného daňového úradu uhradená v zmysle § 69b zákona o DPH alebo bude zhotoviteľovi uvoľnená najneskôr deň nasledujúci po dni predloženia:
* originálu písomného potvrdenia príslušného daňového úradu, že zhotoviteľ ako daňový subjekt nemá nedoplatok na DPH, pričom takéto potvrdenie nesmie byť staršie ako tri dni a
* preukázania skutočnosti, že zhotoviteľ nie je uvedený v zozname platiteľov dane z pridanej hodnoty, u ktorých nastali dôvody na zrušenie registrácie v zmysle § 81 ods. 3 písm. b) zákona o DPH.
1. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto Zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
2. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**Čl. VII**

**Podmienky vykonania diela**

1. Zhotoviteľ bude objednávateľom vyzvaný formou e-mailu zaslaného na adresu ................................. na prevzatie staveniska. Objednávateľ vyzve zhotoviteľa na prevzatie staveniska **do 10 pracovných dní** odo dňa nadobudnutia účinnosti tejto Zmluvy, pričom zhotoviteľ je povinný prevziať stavenisko v termíne uvedenom vo výzve.
2. Objednávateľ sa zaväzuje, že k termínu odovzdania staveniska poskytne zhotoviteľovi v nevyhnutnom rozsahu potrebné spolupôsobenie tým, že zabezpečí:
* Dokumentáciu,
* Povolenie,
* oznámenie o tom, kto bude vykonávať stavebný dozor spolu s identifikačnými údajmi tohto subjektu.
1. O odovzdaní staveniska spíšu Zmluvné strany protokol o odovzdaní staveniska, v ktorom objednávateľ uvedie osobu zodpovednú za stavebný dozor. Súčasťou protokolu o odovzdaní staveniska budú všetky doklady a rozhodnutia, ktoré sú potrebné pre vykonanie diela. V protokole o odovzdaní staveniska Zmluvné strany jednoznačne a nezameniteľne vymedzia rozsah odovzdávaného staveniska.
2. V prípade omeškania objednávateľa s odovzdaním staveniska zhotoviteľovi nie je zhotoviteľ v omeškaní s plnením svojho záväzku prevziať stavenisko.
3. Odo dňa odovzdania staveniska v plnom rozsahu zodpovedá za stavenisko zhotoviteľ.
4. Zhotoviteľ je povinný stavenisko na vlastné náklady označiť spôsobom zodpovedajúcim všeobecne záväzným právnym predpisom účinným na území Slovenskej republiky.
5. Zhotoviteľ zodpovedá za poriadok na stavenisku a stavbe, za správne uskladnenie materiálov a konštrukcií a za prípadné znečistenie komunikácií, ktoré bude používať pri vykonávaní diela. Zhotoviteľ sa ďalej zaväzuje v súlade s príslušnými právnymi predpismi a ods. 27 tohto článku Zmluvy na svoje náklady odstrániť odpad, ktorý je výsledkom jeho činnosti pri vykonávaní diela, a to najneskôr ku dňu začatia preberacieho konania.
6. Zhotoviteľ v plnej miere zodpovedá za bezpečnosť a ochranu zdravia osôb na stavenisku a je povinný zabezpečiť na vlastné náklady ich vybavenie ochrannými pomôckami v súlade s príslušnými právnymi predpismi.
7. Zhotoviteľ je povinný dodržiavať hygienické predpisy a zabezpečiť ich dodržiavanie všetkými pracovníkmi a dodávateľmi zhotoviteľa.
8. Zhotoviteľ je povinný pred vykonaním diela skontrolovať materiál a dodávky iných subdodávateľov a preskúšať jeho, resp. ich úplnosť, vlastnosti a použiteľnosť. Za prípadné vady a iné nedostatky týchto materiálov a dodávok v celom rozsahu zodpovedá zhotoviteľ.
9. Zhotoviteľ nie je oprávnený bez predchádzajúceho súhlasu objednávateľa poveriť realizáciou diela alebo jeho časti tretiu osobu.

Zhotoviteľ je povinný najneskôr ku dňu prevzatia staveniska predložiť objednávateľovi:

* 1. harmonogram prác (príloha č. 3 tejto Zmluvy);
	2. kontrolný skúšobný plán.
1. Zhotoviteľ sa zaväzuje vyzvať objednávateľa na kontrolu všetkých prác na diele, ktoré majú byť zakryté alebo sa stanú neprístupnými minimálne tri pracovné dni vopred. V prípade, ak je to vzhľadom na technologické podmienky vykonávania diela potrebné, vyzve zhotoviteľ objednávateľa na kontrolu prác na diele pred termínom uvedeným v predchádzajúcej vete. Zároveň je zhotoviteľ povinný zhotoviť fotodokumentáciu celého postupu prác na diele, ktoré majú byť zakryté alebo sa stanú neprístupnými. Ak objednávateľ nevykoná kontrolu týchto prác na diele, je zhotoviteľ oprávnený pokračovať vo vykonávaní diela. V prípade, že objednávateľ bude dodatočne požadovať odkrytie týchto prác na diele, je zhotoviteľ povinný odkrytie vykonať, a to na náklady objednávateľa. Pokiaľ sa pri dodatočnej kontrole zistí, že práce na diele neboli riadne vykonané, toto odkrytie bude vykonané na náklady zhotoviteľa. V prípade rozporu o kvalite a rozsahu vykonania stavebných prác na diele, zhotoviteľ požiada o písomné stanovisko projektanta - autorský dohľad/dozor a stavebný dozor.
2. Zhotoviteľ sa zaväzuje vyzvať objednávateľa minimálne tri pracovné dni vopred na účasť na povinných skúškach, ktoré bude realizovať. O priebehu a výsledkoch predpísaných resp. ocenených skúšok je zhotoviteľ povinný vyhotoviť záznam, ktorí podpíšu všetci zúčastnení.
3. Kontrolu prác na diele za objednávateľa budú vykonávať oprávnené osoby objednávateľa, a to stavebný dozor objednávateľa a projektant - autorský dohľad/dozor.
4. Zhotoviteľ je povinný odo dňa odovzdania staveniska viesť **stavebný denník** v súlade s § 46d stavebného zákona. Stavebný denník s dvomi prepismi bude obsahovať všetky skutočnosti, ktoré sa stali na stavenisku počas vykonávania diela podľa tejto Zmluvy, najmä údaje o stavebných prácach na diele, o vykonaní štátneho stavebného dozoru, štátneho dozoru, dozoru projektanta nad vykonaním stavby/diela, autorského dohľadu/dozoru a o iných činnostiach ovplyvňujúcich stavebné práce na diele a priebeh stavby/realizácie diela. Stavebný denník počas vykonávania diela musí byť neustále na stavbe trvale prístupný, a to až do skončenia stavebných prác a odovzdania diela bez vád a nedorobkov. Zhotoviteľ je oprávnený viesť digitálny/elektronický stavebný denník v súlade s § 46d stavebného zákona a objednávateľ je povinný vedenie digitálneho/elektronického stavebného denníka akceptovať.
5. Stavebný denník musí obsahovať:

1. identifikáciu príslušných subjektov (najmä osôb uskutočňujúcich zápisy v stavebnom denníku),

2. deň, mesiac, rok každého zápisu v stavebnom denníku,

3. denné záznamy stavby:

- počet pracovníkov na stavbe podľa remesiel,

- teplotu vzduchu, počasie,

- čas začiatku a skončenia prác na stavbe,

- podľa stavebných objektov a prevádzkových súborov rozčlenené vykonané stavebné a montážne práce,

- dodávky stavebných výrobkov, odvoz a likvidáciu odpadu,

4. prehľad potrebných skúšok, ktoré sa na stavbe uskutočnili,

 5. prehľad objednávok subdodávateľov,

6. vymedzenie, aké zmluvy boli v súvislosti so stavbou uzatvorené a kedy,

7. vymedzenie všetkých dokladov, ktoré sa prác na stavbe týkajú,

 8. zoznam technickej a inej dokumentácie.

1. Objednávateľ je oprávnený sledovať obsah stavebného denníka a k zápisom pripojiť svoje stanovisko. Ak stavebný dozor objednávateľa so záznamom zhotoviteľa nesúhlasí, je povinný pripojiť k zápisu svoje vyjadrenie do 3 dní. V opačnom prípade sa predpokladá, že s jeho zápisom súhlasí. To isté platí pre námietky zhotoviteľa voči zápisom objednávateľa. Objednávateľ má právo robiť si zo stavebného denníka fotokópie. Okrem stavbyvedúceho a stavebného dozoru má právo vykonávať zápisy v stavebnom denníku zástupca projektanta – autorský dohľad/dozor.
2. Za celý priebeh vykonávania (výstavby/realizácie) diela, za odborné a včasné vykonanie diela podľa tejto Zmluvy a za vedenie stavebného denníka je za zhotoviteľa zodpovedný hlavný stavbyvedúci: ....................................... .
3. Stavebný dozor za objednávateľa bude vykonávať: ................

1. V prípade, ak dôjde k zmene v osobe stavbyvedúceho, zhotoviteľ je povinný oznámiť túto skutočnosť objednávateľovi bez zbytočného odkladu, najneskôr do 3 pracovných dní odo dňa, keď uvedená zmena nastala.
2. Zmeny odsúhlasenej Dokumentácie je zhotoviteľ oprávnený vykonať iba na základe záväzného stanoviska projektanta autorského dohľadu/dozoru a stavebného dozoru a to tak, aby tieto zmeny nemali vplyv na cenu za dielo. Tieto zmeny je nevyhnutné bezodkladne oznámiť objednávateľovi, a to prostredníctvom elektronickej pošty na adresu uvedenú v článku IV ods. 3 a musia byť ním odsúhlasené.

Pred zahájením konkrétnych stavebných prác na diele bude objednávateľovi predložený plán kontrol a skúšok s uvedením kontrolných a preukazných skúšok. Preukazné skúšky budú vypracované akreditovanou skúšobňou pred začatím príslušných stavebných prác na diele. Kontrolné skúšky sa vykonávajú v skúšobných laboratóriách zhotoviteľa alebo na požiadanie stavebného dozoru v akreditovanom laboratóriu. Výsledky týchto skúšok budú bezprostredne po ich vykonaní odovzdávané stavebnému dozoru objednávateľa. Preberacie skúšky sa vykonajú za účasti stavebného dozoru objednávateľa a za účasti zhotoviteľa v rozsahu príslušných STN alebo ich ekvivalentov platných v krajinách EÚ. Úspešné vykonanie predpísaných skúšok je podmienkou odovzdania a prevzatia diela.

Kvalita použitých materiálov na diele sa dokladuje značkou CE v zmysle platných STN EN alebo ich ekvivalentov platných v krajinách EÚ a kvalita vykonávaných stavebných prác na diele certifikátom systému vnútropodnikovej kontroly. Pre stavebné práce na diele, na ktoré nie je vydaná harmonizovaná norma STN EN sa systém kvality potvrdzuje certifikátom kvality v zmysle normy ISO 9001: 2000 č. BE98/3192QA alebo ich ekvivalentov platných v krajinách EÚ.

Najmenej 70 % všetkých výrobkov z dreva použitých v novej konštrukcii na konštrukcie, obklady a povrchové úpravy a použitých pri renovácii konštrukcií, opláštenia a povrchových úprav bude recyklovaných/opätovne použitých alebo bude pochádzať z trvalo udržateľne obhospodarovaných lesov. Splnenie záväzku zhotoviteľ preukáže nespochybniteľným spôsobom v rámci príslušnej faktúry pripojením:

 dokladov o pôvode recyklovaného/opätovne použitého dreva použitého na stavebné práce na diele;

 alebo certifikátov vydaných podľa štandardov FSC alebo PEFC alebo iných ekvivalentných noriem k použitým materiálom alebo výrobkom;

 spolu so súhrnnou tabuľkou obsahujúcou informácie o názve, druhu a množstve materiálu a type dokladu/certifikátu, ktorá preukazuje použitie aspoň 70 % všetkých výrobkov z dreva spĺňajúceho požiadavky v zmysle Zmluvy.

1. Zhotoviteľ bude informovať objednávateľa o stave rozpracovaného diela na pravidelných kontrolných dňoch za účasti všetkých zainteresovaných osôb, ktoré bude zvolávať oprávnená osoba objednávateľa minimálne raz za 14 dní, resp. podľa osobitnej požiadavky objednávateľa. Zhotoviteľ je povinný zúčastňovať sa koordinačných porád, pokiaľ budú objednávateľom organizované.
2. Zhotoviteľ zodpovedá za objednávateľa za nakladanie s odpadmi na stavbe podľa zákona č. 79/2015 Z. z. o odpadoch a o zmene a doplnení niektorých zákonov. Zhotoviteľ je povinný zabezpečiť zhodnotenie a recykláciu stavebného odpadu a odpadu z demolácie vrátane spätného zasypávania ako náhrady za iné materiály najmenej vo výške 70 %  hmotnosti takéhoto odpadu (tento cieľ sa uplatní na odpady uvedené v skupine číslo 17 v zmysle vyhlášky č. 365/2015 Z. z. Ministerstva životného prostredia Slovenskej republiky, ktorou sa ustanovuje Katalóg odpadov okrem nebezpečných odpadov a odpadu pod katalógovým číslom 17 05 04). Zhotoviteľ sa zaväzuje predložiť objednávateľovi doklad o zhodnotení / recyklácii odpadu podľa tohto odseku tohto článku Zmluvy, a to najneskôr ku dňu začatia preberacieho konania. Doklad musí obsahovať množstvo vyvezeného odpadu, spôsob jeho spracovania, zhodnotenia a / alebo recyklácie, ako aj položkovite uvedené náklady s tým spojené, a to minimálne:

- Potvrdenie alebo iný doklad (napr. faktúra) o odovzdaní stavebných odpadov a odpadov z rekonštrukcie alebo demolácie firme oprávnenej na nakladanie s odpadmi (spoločnosť oprávnená na zber odpadov, spoločnosť oprávnená na prevádzkovanie zariadenia na zhodnocovanie alebo zneškodňovanie stavebných odpadov a odpadov z demolácií) obsahujúci údaje odovzdávajúceho (vrátane stavby, z ktorej odpad pochádza) a prijímajúceho, číslo odpadu, množstvo odpadu, spôsob nakladania s odpadom a dátum prijatia odpadu;

- Informácia o následnom nakladaní s odpadmi, ak nasledovným držiteľom odpadov nie je zariadenie na zhodnocovanie alebo zneškodňovanie odpadov (oprávnenie podľa § 14 ods. 1 písm. h) zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov;

- Sumarizácia údajov o vzniku stavebných odpadov a odpadov z demolácie a následnom nakladaní s ním preukazujúca splnenie požiadavky, aby minimálne 70 % hmotnosti takéhoto nie nebezpečného odpadu bolo zhodnocovaných – v rozsahu ohlásenia o vzniku odpadov a nakladaní s ním (príloha č. 2 vyhlášky Ministerstva životného prostredia Slovenskej republiky č. 366/2015 Z. z. o evidenčnej povinnosti a ohlasovacej povinnosti v znení neskorších predpisov).

1. Zhotoviteľ je povinný spolupracovať s objednávateľom pri monitorovaní pokroku realizácie stavebných prác na stavbe a poskytovať mu všetku potrebnú súčinnosť za účelom čerpania finančných prostriedkov na základe Zmluvy o PPM. Za týmto účelom je zhotoviteľ povinný najmä viesť evidenciu napĺňania monitorovacích údajov a poskytnúť objednávateľovi údaje z tejto evidencie, ako aj iné údaje potrebné pre čerpanie finančných prostriedkov na základe Zmluvy o PPM, a to v rozsahu a v lehotách určených vo výzve objednávateľa.
2. Objednávateľ požaduje od zhotoviteľa uzatvorenie osobitných poistných zmlúv; poistnú zmluvu na stavebno-montážne poistenie diela, tzv. CAR /EAR/ poistenie a poistnú zmluvu pre prípad zodpovednosti za škodu spôsobenú zhotoviteľom v súvislosti s výkonom stavebných prác v/na diele, resp. na časti diela. Zhotoviteľ je povinný v súlade s touto Zmluvou a súťažnými podkladmi vo verejnom obstarávaní uzatvoriť poistné zmluvy podľa tohto odseku tohto článku Zmluvy a to konkrétne:
3. **Stavebno-montážne poistenie diela**, tzv. CAR/EAR/ poistenie, pričom poistenie sa bude vzťahovať aj na zhotoviteľom protokolárne odovzdané časti diela objednávateľovi ako spolupoistenému, a to až do uplynutia 24 mesiacov odo dňa prevzatia diela objednávateľom. Zhotoviteľ sa zaväzuje uzatvoriť takúto poistnú zmluvu minimálne:
* v rozsahu poistenia hodnoty diela s DPH podľa tejto Zmluvy, vrátane krytia na všetky riziká/Allrisk (najmä krytie škôd na diele spôsobené poškodením, zničením, stratou, odcudzením častí diela, a i.) a
* v rozsahu poistenia okolitého majetku objednávateľa ako spolupoisteného vo výške poistnej sumy minimálne 200 000,- EUR (slovom: dvestotisíc eur) a
* poistenie zodpovednosti za akékoľvek škody na „veciach prevzatých“, ktoré nie sú jeho majetkom, ale ich má z akéhokoľvek dôvodu pri sebe a budú zabudované do diela, alebo slúžia k realizácii diela.
1. Poistenie pre prípad zodpovednosti za škodu spôsobenú zhotoviteľom v súvislosti s výkonom, uskutočnením stavebných prác v/na diele, resp. na časti diela, vo výške poistnej sumy 200 000,- EUR (slovom: dvestotisíc eur), a to minimálne v rozsahu poistenia zodpovednosti zhotoviteľa a objednávateľa ako spolupoisteného za škody spôsobené na majetku objednávateľa a tretích osôb, a poistenia zodpovednosti za škody spôsobené pri odstraňovaní vád diela počas záručnej doby, vrátane pripoistenia regresných nárokov Sociálnej poisťovne a zdravotnej poisťovne pri pracovnom úraze.
2. Zhotoviteľ je povinný preukázať objednávateľovi za podmienok podľa tohto článku Zmluvy platné poistenia na všetky požadované riziká alebo prípadné/možné škody spôsobené činnosťou zhotoviteľa pri zhotovovaní diela. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k dielu.
3. Objednávateľ si vyhradzuje právo preskúmať obsah a podmienky uzatvorených alebo pripravovaných poistných zmlúv v zmysle tohto odseku tohto článku Zmluvy. V prípade, že poistné zmluvy nebudú poskytovať požadované poistné krytie, je zhotoviteľ povinný do 7 dní od výzvy objednávateľa uzatvoriť také poistenie, ktoré objednávateľ požadoval, súčasne predložiť dokument preukazujúci vinkuláciu poistného plnenia v prospech objednávateľa.
4. Uvedené povinnosti sa od zhotoviteľa vyžadujú pre celkové poistenie, pričom sa zhotoviteľ zaväzuje udržiavať v platnosti poistnú zmluvu/poistné zmluvy na toto dielo a na škody spôsobené činnosťou pri zhotovovaní diela počas celej doby platnosti a účinnosti Zmluvy. Všetky náklady vzniknuté v súvislosti s uzatvorením a udržiavaním platnosti takejto poistnej zmluvy/poistných zmlúv uhradí zhotoviteľ v celom rozsahu.
5. Akékoľvek škody, ktoré nie sú kryté poistením, budú uhradené objednávateľom alebo zhotoviteľom v zmysle ich zodpovednosti.
6. Zhotoviteľ je povinný postupovať tak, aby spĺňal legislatívu v oblasti energetickej hospodárnosti, klímy a životného prostredia, legislatívu v oblasti posudzovania vplyvov na životné prostredie a zároveň byť v súlade s princípom „výrazne nenarušiť“, ktoré sú obsiahnuté v Prílohe č. 6 (<https://www.mindop.sk/uploads/Pl%C3%A1n%20obnovy/Obnova%20budov/Priloha-6-v-zneni-ozn-3_20032023.pdf>) Výzvy Ministerstva dopravy a výstavby Slovenskej republiky: Výzva na predkladanie žiadostí o poskytnutie prostriedkov mechanizmu na rozšírenie kapacít komunitnej starostlivosti II (ďalej len výzvy na predkladanie ŽoPPM) ( <https://ispo.planobnovy.sk/app/vyzvy/588708288536686592> ) .

**35**. Zhotoviteľ berie na vedomie, že rekonštrukcia objektu bude prebiehať za prevádzky zariadenia a tento fakt je povinný   zohľadniť pri stanovovaní harmonogramu prác a navrhnúť taký postup prác, ktorý umožní prevádzku zariadenia. Tento harmonogram po konzultácii s objednávateľom a jeho odsúhlasení sa stane prílohou zmluvy. Objednávateľ bude v súlade s týmto odsúhlaseným harmonogramom postupu prác uvoľňovať jednotlivé vnútorné priestory na nevyhnutný čas počas samotnej realizácii prác v tomto priestore. Zhotoviteľ je povinný rešpektovať pokyny objednávateľa pre zabezpečenie bezpečnosti klientov a zamestnancov zariadenia.

**Čl. VIII**

**Prerušenie prác**

1. Zhotoviteľ je povinný cestou stavebného dozoru upozorniť objednávateľa na skutočnosti, ktoré môžu mať za následok prerušenie prác na diele.
2. Zhotoviteľ je povinný prerušiť práce na diele vždy, ak pokračovanie v prácach by spôsobilo v ďalšom období škodu alebo by bola ohrozená bezpečnosť pri práci, alebo by vznikla ťažko odstrániteľná ujma na majetku, ujma na živote alebo zdraví osôb alebo by bol ohrozený verejný záujem (najmä nepriaznivé poveternostné podmienky pre pokračovanie v stavebných prácach). O tom je povinný objednávateľa vyrozumieť, pričom je povinný objednávateľa informovať o dôvodoch prerušenia.
3. Zhotoviteľ je povinný bez zbytočného odkladu písomne objednávateľa upozorniť na všetky **nedostatky**, **nesprávnosti alebo chyby (vady)** najmä Dokumentácie, inej dokumentácie, ktoré počas vykonávania diela výjdu najavo. Objednávateľ, ak má po vyhodnotení oznámených nedostatkov, nesprávností alebo chýb (vád) za to, že pokračovaním v prácach na diele vznikne objednávateľovi škoda, prostredníctvom stavebného denníka, bez zbytočného odkladu, najneskôr však do 5 dní od upozornenia:
* preruší práce na diele, a to až do času skončenia tohto prerušenia, ktorý objednávateľ zhotoviteľovi bez omeškania oznámi,
* určí lehotu na odstránenie takýchto **nedostatkov**, **nesprávností alebo chýb (vád),**
* určí ďalší postup do doby odstránenia **nedostatkov, nesprávností alebo chýb (vád)** Dokumentácie alebo inej dokumentácie,
* pričom v prípade takéhoto prerušenia prác na diele objednávateľom sa lehota zhotoviteľa na odovzdanie diela podľa Zmluvy predĺži o čas, o ktorý sa kvôli prekážkam podľa tohto bodu objektívne dielo nevykonávalo (počet dní sa určí súčtom dní medzi oznámením objednávateľa o prerušení prác na diela až po deň, v ktorom oznámi objednávateľ zhotoviteľovi skončenie prerušenia).
1. Zhotoviteľ je povinný bez zbytočného odkladu informovať objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu diela alebo môže spôsobiť omeškanie zhotoviteľa s plnením termínov uvedených v harmonograme prác (príloha č. 3) alebo v článku IV. Zmluvy.
2. Zhotoviteľ je povinný spolupracovať pri riešení situácie, ktorá nastane podľa odsekov 2, 3 tohto článku Zmluvy, a poskytovať objednávateľovi vyžiadanú súčinnosť, a to v prospech pokačovania realizácie diela.
3. Objednávateľ je oprávnený písomným oznámením doručeným zhotoviteľovi zastaviť realizáciu diela podľa tejto Zmluvy. Doručením oznámenia o zastavení realizácie je zhotoviteľ povinný zastaviť akékoľvek práce na realizácii diela s výnimkou prác, bez vykonania ktorých hrozí vznik bezprostrednej škody na diele a s výnimkou prác, ktoré objednávateľ uvedie v oznámení o zastavení realizácie diela. Objednávateľ nezodpovedá za škody vzniknuté zhotoviteľovi v dôsledku zastavenia realizácie diela. Objednávateľ je povinný vznik dôvodu na zastavenie realizácie diela zhotoviteľovi preukázať.
4. Zhotoviteľ nemá právo na úhradu nákladov, ktoré mu v dôsledku realizácie práv objednávateľa podľa tohto článku Zmluvy vzniknú (napr. náklady na prestoje).

**Čl. IX**

**Zmena záväzkov Zmluvných strán**

1. Zmluvné strany sa zaväzujú, že pristúpia na zmenu záväz­ku/ov v prípadoch, ak sa po uzavretí Zmluvy zmenia východiskové podklady rozhodujúce pre uzatvorenie Zmluvy alebo vzniknú nové požiadavky objednávateľa alebo zhotoviteľa (najmä „naviac práce“) alebo nastanú iné skutočnosti nezávislé od vôle Zmluvných strán, ktoré si objektívne vyžadujú zmenu práv a povinností dohodnutých v tejto Zmluve za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so ZVO.
2. Naviac práce predstavujú práce nad rámec dojednaný v Zmluve, pričom pre vylúčenie pochybností sa má za to, že naviac práce sú výlučne práce neobsiahnuté v Dokumentácii a/alebo vo výkaze výmer, pričom prednosť pri identifikovaní naviac prác ma výkresová časť Dokumentácie pred výkazom výmer.
3. Naviac práce je možné vykonávať iba na základe postupov upravených všeobecne záväznými právnymi predpismi (najmä, nie však výlučne ZVO) a súčasne tak iba na základe vopred Zmluvnými stranami podpísaných dodatkov k tejto Zmluve. Súčasťou takéhoto dodatku, predmetom ktorého je na vykonanie naviac prác, musí byť vyjadrenie zhotoviteľa o všetkých skutočnostiach, ktoré by v súvislosti s realizáciou naviac prác mohli ovplyvniť priebeh výstavby a vyvolať prípadné ďalšie naviac náklady, vrátane prípadného vyčíslenia úspor iných prác a výkonov na diele, ktoré by realizácia naviac prác mohla vyvolať alebo priamo, prípadne nepriamo ovplyvniť. Všetky naviac práce budú evidované v stavebnom denníku s vyznačením, že sa jedná o naviac práce. Všetky prípadné naviac práce budú riadne vyjadrené v aktualizácii výkazu výmer (príloha č. 1) v neoddeliteľnej prílohe k dodatku k tejto Zmluve, ktorého predmetom bude dohoda Zmluvných strán o prácach naviac. Takýto dodatok sú Zmluvné strany povinné uzatvoriť vopred, t. j. ešte pred tým, ako dôjde k realizácii naviac prác na diele, v opačnom prípade nesie náklady na naviac práce zhotoviteľ.
4. Vykonané naviac práce, pôvodne nezahrnuté v rozpočte/ocenenom výkaze výmer (príloha č. 1), musia byť fakturované osobitne po ich predchádzajúcom vecnom, cenovom a termínovom odsúhlasení Zmluvnými stranami. Skutočnosť, že sa objednávateľ a zhotoviteľ nemôžu dohodnúť na cene dodatočných prác a dodávok materiálov, neoprávňuje zhotoviteľa spomaliť alebo odoprieť žiadané výkony. Zmeny a doplnky Zmluvy, resp. nové a zmenené položky, je potrebné vo faktúre uviesť samostatne a oddelene. V prípade, že sa pri zhotovovaní diela podľa tejto Zmluvy vyskytne potreba realizácie naviac prác, ktoré v pôvodnom oceňovanom výkaze výmer boli zahrnuté, zhotoviteľ ocení tieto položky rovnakou jednotkovou cenou, aká je uvedená v kalkulácii ceny, ktorá tvorí prílohu č. 1 k tejto Zmluve. Ak je predmetom prác naviac taký typ prác na diele, ktoré nie sú obsiahnuté vo výkaze výmer, zhotoviteľ takého práce ocení podľa jednotkových cien uvedených vo výkaze výmer za práce, ktoré sú svojou povahou najbližšie vykonaným prácam alebo podľa obvyklých trhových cien za rovnaký typ prác (CENKROS).

**Čl. X**

**Využitie subdodávateľov**

1. Zhotoviteľ nesmie dielo ako celok odovzdať na vykonanie inému subjektu. Časť diela môže zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 4 tejto Zmluvy.
2. Zhotoviteľom predložený zoznam subdodávateľov (príloha č. 4) obsahuje identifikačné údaje, predmet subdodávky a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako **„Zákon o RPVS**“) alebo iný právny predpis pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
3. Zhotoviteľ sa zaväzuje poskytnúť objednávateľovi informácie o konečnom užívateľovi výhod, a to aj za subdodávateľov.
4. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak Zákon o RPVS alebo iný právny predpis pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
5. Objednávateľ je oprávnený akéhokoľvek subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy; odmietnutie sa zhotoviteľ zaväzuje bez výhrad rešpektovať.
6. Povinnosti uvedené v ods. 2 a 4 tohto článku Zmluvy nie je zhotoviteľ povinný plniť v prípade subdodávateľov, ktorí mu dodávajú tovary.
7. Zhotoviteľ berie na vedomie, že pri realizácii diela prostredníctvom subdodávateľov zodpovedá zhotoviteľ tak, ako keby dielo, resp. jeho časť realizoval sám.

**Čl. XI**

**Odovzdanie a prevzatie diela**

1. Zhotoviteľ sa zaväzuje, že riadne zhotovené (vykonané) dielo podľa tejto Zmluvy odovzdá objednávateľovi najneskôr v lehote podľa článku IV ods. 1 bod 1.3. Zmluvy.
2. Zmluvné strany sa dohodli, že riadne zhotovené jednotlivé časti diela môže zhotoviteľ odovzdať a objednávateľ prevziať aj pred dohodnutým termínom plnenia podľa článku IV. ods. 1 bod 1.3. Zmluvy, ak to povaha časti diela pripúšťa.
3. V prípade postupu podľa ods. 2 tohto článku Zmluvy sa musí vyhotoviť preberací protokol pre každú zhotovenú časť diela zvlášť. Ostatné ustanovenia tohto článku Zmluvy sa vzťahujú aj na postup podľa ods. 2 tohto článku Zmluvy s tým, že dielom sa rozumie aj jeho dokončená časť.
4. Zhotoviteľ je povinný objednávateľovi písomne oznámiť najmenej 5 dní vopred pripravenosť diela na jeho odovzdanie a prevzatie. Na základe tohto oznámenia si Zmluvné strany dohodnú časový postup preberacieho konania.
5. Zhotoviteľ je povinný najneskôr ku dňu začatia preberacieho konania predložiť objednávateľovi všetky doklady, ktoré mal objednávateľovi priebežne odovzdávať, ak ich neodovzdal už skôr, a to najmä:
	1. dve kópie stavebných denníkov, v prípade odovzdania denníka v listinnej forme,
	2. dve vyhotovenia projektovej dokumentácie so zakreslením všetkých zmien podľa skutočného stavu, zoznam zariadení (vybavenia) spolu s certifikátmi o kvalite platnými v SR a návodmi na použitie,
	3. doklady a atesty od zabudovaných materiálov a technologických zariadení,
	4. certifikáty výrobkov, ktoré podliehajú certifikačnej povinnosti, certifikáty o kvalite použitých materiálov a konštrukcií, vyhlásenia o zhode konštrukčných materiálov, potvrdené záručné listy,
	5. doklady o vykonaní predpísaných skúšok diela alebo jeho častí, revízne správy, prevádzkové predpisy na obsluhu diela alebo jeho častí,
	6. ďalšie doklady, ktoré sa vzťahujú na dielo alebo jeho časť podľa príslušných všeobecne záväzných právnych predpisov a technických noriem,
	7. doklady o uložení prebytočného materiálu zo stavby na oficiálnu skládku a o nakladaní s odpadmi v zmysle čl. VII ods. 27 Zmluvy,
	8. dokumentácia priebehu výstavby/realizácie diela chronologicky zoradená podľa jednotlivých stavebných objektov a položiek rozpočtu (fotografie, videozáznamy).

 Absencia niektorého z dokladov je dôvodom na nezačatie preberacieho konania.

Ak bude niektorý z dokladov uvedených bode 5.1 až 5.8 tohto článku Zmluvy odovzdaný v elektronickej forme, je zhotoviteľ povinný takýto doklad odovzdať v editovateľnej aj needitovateľnej forme.

Objednávateľ si vyhradzuje právo neprevziať dielo, ktoré má vady a nedorobky, alebo ak zhotoviteľ nedoložil všetky doklady uvedené v ods. 5 tohto článku Zmluvy.

O odovzdaní a prevzatí diela vyhotovia Zmluvné strany preberací protokol. Preberací protokolbude obsahovať najmä vyhodnotenie akosti vykonaného diela, zoznam odovzdaných dokladov, fotodokumentáciu priebehu zhotovovania diela, konkrétny a podrobný súpis zistených vád a nedorobkov, vrátane dohôd, opatrení a lehôt na ich odstránenie. Obsahom preberacieho protokolu bude vyhlásenie objednávateľa, či dielo alebo jeho časť preberá. V prípade, ak objednávateľ dielo alebo jeho časť nepreberie, bude súčasťou preberacieho protokolu uvedenie dôvodov, pre ktoré dielo alebo jeho časť neprebral.

Ak dielo vykazuje drobné chyby/vady alebo nedorobky, ktoré nebránia jeho riadnemu užívaniu, objednávateľ má právo rozhodnúť, či dielo (príslušnú časť diela) prevezme s drobnými chybami/vadami alebo nedorobkami alebo ho neprevezme. Ak dielo prevezme, v preberacom protokole určí lehotu na odstránenie drobných chýb/vád alebo nedorobkov. O tom, či má dielo vady alebo nedorobky a aký majú vplyv na užívanie diela, rozhoduje objednávateľ.

Zhotoviteľ je pri preberacom konaní povinný zabezpečiť stavenisko tak, aby objednávateľ mohol vykonané dielo riadne prevziať a užívať. Stavenisko je zhotoviteľ povinný úplne vypratať do 2 dní odo dňa protokolárneho odovzdania diela okrem zariadení nutných na odstránenie prípadných vád a nedorobkov.

Objednávateľ je oprávnený odmietnuť prevzatie diela v prípade, ak dielo nie je dodané v súlade so zmluvnými podmienkami alebo má závažné vady a nedorobky, ktoré bránia bezpečnému a plynulému užívaniu diela, a to až do ich odstránenia.

Riadnym odovzdaním diela (príslušnej časti diela), tzn. okamihom podpisu oprávnenej osoby konajúcej za objednávateľa na preberacom protokole , prechádza na objednávateľa nebezpečenstvo vzniku škody na diele. Za poškodenie alebo zničenie diela alebo jeho časti zodpovedá zhotoviteľ až do času riadneho odovzdania diela objednávateľovi. Zhotoviteľ zodpovedá za škodu spôsobenú prevádzkovou činnosťou zhotoviteľa počas zhotovovania diela na majetku objednávateľa a tretích osôb, ako aj za škodu na zdraví a živote osôb na stavenisku.

Vlastníkom zhotovovaného diela je od počiatku objednávateľ. Vlastnícke právo k jednotlivým materiálom, komponentom, výrobkom a iným častiam diela použitým zhotoviteľom nadobúda objednávateľ okamihom ich zabudovania do diela.

**Čl. XII.**

**Zodpovednosť za vady a záručná doba**

1. Zhotoviteľ zodpovedá za to, že dielo bude vykonané v súlade s podmienkami tejto Zmluvy, podľa technických noriem, Dokumentácie, povolení a všeobecne záväzných právnych predpisov účinných na území Slovenskej republiky a že počas záručnej doby bude mať vlastnosti dohodnuté v tejto Zmluve.
2. Dielo má vady, ak dielo alebo jeho ktorákoľvek časť, nezodpovedá **r**ozsahu alebo kvalite vymedzenej v tejto Zmluve, aplikovateľným právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá zákonným požiadavkám kladeným na dielo alebo jeho časť.
3. Záručná doba diela je **60 mesiacov** a začne plynúť po odstránení poslednej vady a nedorobku uvedenej v preberacom protokole.
4. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom, minimálne však doby 24 mesiacov plynúcej odo dňa odovzdania diela zhotoviteľom objednávateľovi. Údaje o dĺžke záručnej doby poskytnutej výrobcom výrobkov, zabudovaných materiálov, prvkov a technologických zariadení budú súčasťou dokladovej časti preberacieho protokolu.
5. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
6. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá aj za vady diela vzniknuté po odovzdaní diela, ak boli spôsobené porušením jeho povinnosti.
7. Objednávateľ je povinný zhotoviteľovi oznámiť vadu (ďalej len ako **„*reklamácia*“**) bezodkladne po jej zistení. Zhotoviteľ je povinný do 3 pracovných dní odo dňa doručenia reklamácie podľa tohto odseku tohto článku Zmluvy vyjadriť sa k oprávnenosti, resp. neoprávnenosti reklamácie a svoje rozhodnutie bezodkladne oznámiť objednávateľovi.
8. Počas plynutia záručnej doby sa zhotoviteľ zaväzuje vady, vrátane kontrol kvality, označené v oprávnenej reklamácii objednávateľa, bezplatne odstrániť do 10 dní odo dňa oznámenia reklamácie, ak sa Zmluvné strany nedohodnú inak. Iný termín odstránenia vád si Zmluvné strany dohodnú písomne.
9. V prípade, že zhotoviteľ oznámené (reklamované) vady neodstráni v lehote podľa odseku 8. tohto článku Zmluvy napriek tomu, že ich oprávnenosť bola objektívne zistená, je objednávateľ oprávnený dať ich odstrániť tretej osobe na náklady zhotoviteľa.
10. Zhotoviteľ zodpovedá za škodu na diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu diela a  za škody s tým súvisiace. Pokiaľ zhotoviteľ použije na vykonanie diela alebo jeho časti tretie osoby bez súhlasu objednávateľa, v plnej miere zodpovedá za ich činnosť, akoby túto vykonával sám.
11. Zhotovitel nezodpovedá za vady, ktoré boli spôsobené použitím podkladov prevzatých od objednávateľa alebo pokynov od objednávateľa:
12. ak zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo
13. ak na ich nevhodnosť preukázateľne písomne objednávateľa upozornil a objednávateľ na ich použití napriek tomu trval.
14. Ostatné nároky zo zodpovednosti zhotoviteľa za akosť, množstvo a kvalitu diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
15. Uplatnením nárokov z vád diela nie sú dotknuté nároky objednávateľa na zmluvnú pokutu, náhradu škody alebo na odstúpenie od Zmluvy.

**Čl. XIII**

**Zmluvné pokuty**

1. Zmluvné strany sa dohodli na nasledovných zmluvných pokutách:
	1. v prípade omeškania zhotoviteľa s prevzatím staveniska od objednávateľa v lehote podľa čl. VII ods. 1 Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti;
	2. v prípade omeškania zhotoviteľa so začatím stavebných prác na diele v lehote podľa čl. IV ods. 1 bod 1.2 Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti;
	3. v prípade nedodržania termínov postupu prác na diele podľa harmonogramu prác (v zmysle prílohy č. 3 tejto Zmluvy), objednávateľovi vzniká voči zhotoviteľovi nárok na zmluvnú pokutu vo výške **0,1 % z ceny za dielo bez DPH** počnúc 10-tym dňom omeškania, a to za každý, čo i len začatý deň porušenia/nesplnenia povinnosti;
	4. v prípade porušenia/nesplnenia akejkoľvek povinnosti uvedenej v čl. VII ods. 6, 7 a 9 Zmluvy, vzniká objednávateľovi nárok voči zhotoviteľovi na zmluvnú pokutu vo výške **500,- Eur** za každé jednotlivé nesplnenie/porušenie povinnosti, a to aj opakovane;
	5. v prípade nesplnenia/porušenia povinnosti zhotoviteľa podľa čl. VII ods. 12 Zmluvy vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti;
	6. v prípade nesplnenia/porušenia povinnosti zhotoviteľa zúčastniť sa prostredníctvom stavbyvedúceho a prípadne ďalších na uvedený úkon splnomocnených zástupcov zhotoviteľa kontrolných dní alebo koordinačných porád zvolaných objednávateľom podľa čl. VII ods. 26 Zmluvy, vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každé jednotlivé nesplnenie/porušenie povinnosti, a to aj opakovane;
	7. v prípade nesplnenia/porušenia akejkoľvek povinnosti zhotoviteľa pri vedení stavebného denníka podľa čl. VII ods. 16 Zmluvy, vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každé jednotlivé nesplnenie/porušenie povinnosti, a to aj opakovane;
	8. v prípade nesplnenia/porušenia povinnosti zhotoviteľa podľa čl. VII ods. 21 Zmluvy, objednávateľovi vzniká voči zhotoviteľovi nárok na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti;
	9. v prípade omeškania zhotoviteľa s predložením dokladu preukazujúceho splnenie povinností zhotoviteľa podľa čl. VII ods. 30 a 31 Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti, a to aj opakovane;
	10. v prípade nesplnenia/porušenia ktorejkoľvek povinnosti zhotoviteľa týkajúcej sa subdodávateľov alebo ich zmeny podľa čl. X tejto Zmluvy, vzniká objednávateľovi nárok na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti, a to aj opakovane;
	11. v prípade omeškania zhotoviteľa s predložením alebo doplnením výkonovej bankovej záruky alebo garančnej bankovej záruky objednávateľovi podľa čl. XV tejto Zmluvy, objednávateľovi vzniká voči zhotoviteľovi nárok na zmluvnú pokutu vo výške **0,05 % z ceny za dielo bez DPH** za každý, čo i len začatý deň porušenia/nesplnenia povinnosti, a to aj opakovane;

Alternatíva znenie čl. XIII ods. 1 bod 1.11 kurzívou (použije sa podľa toho, či zhotoviteľ predloží miesta bankovej záruky zábezpeku): *V prípade omeškania zhotoviteľa s predložením alebo doplnení realizačnej zábezpeky alebo garančnej zábezpeky objednávateľovi podľa čl. XV tejto Zmluvy, objednávateľovi vzniká voči zhotoviteľovi nárok na zmluvnú pokutu vo výške* ***0,05 % z ceny za dielo bez DPH*** *za každý, čo i len začatý deň porušenia/nesplnenia povinnosti, a to aj opakovane;*

* 1. za nedodržanie termínu  dokončenia realizácie (vykonania diela) zhotoviteľom podľa čl. IV ods. 1 bod 1.3 tejto Zmluvy, vzniká objednávateľovi nárok voči zhotoviteľovi na zmluvnú pokutu vo výške **0,5 % z ceny za dielo bez DPH** za každý, čo i len začatý deň porušenia/nesplnenia povinnosti
	2. v prípade nesplnenia/porušenia povinnosti podľa čl. XI ods. 5 tejto Zmluvy, objednávateľovi vzniká voči zhotoviteľovi nárok na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti;
	3. v prípade, ak zhotoviteľ neodstráni v dohodnutom termíne vady diela, ktoré vzniknú v priebehu realizácie diela, t. j. do času protokolárneho odovzdania a prevzatia diela a na ktoré objednávateľ písomne upozorní zhotoviteľa, vzniká objednávateľovi nárok voči zhotoviteľovi na zmluvnú pokutu vo výške **0,05 % z ceny za dielo bez DPH** za každý aj začatý deň omeškania, a to až do dňa úplného odstránenia týchto vád;
	4. v prípade neodstránenia vád a/alebo nedorobkov diela vyplývajúcich z preberacieho protokolu, vzniká objednávateľovi nárok voči zhotoviteľovi na zmluvnú pokutu vo výške **0,05 % z ceny za dielo bez DPH** za každý aj začatý deň omeškania, a to až do dňa úplného odstránenia všetkých vád a nedorobkov;
	5. v prípade, ak zhotoviteľ neodstráni v dohodnutom termíne vady a/alebo nedorobky diela reklamované objednávateľom počas plynutia záručnej doby, vzniká objednávateľovi nárok voči zhotoviteľovi na zmluvnú pokutu vo výške **0,05 % z ceny za dielo bez DPH** za každý aj začatý deň omeškania, a to až do dňa úplného odstránenia týchto reklamovaných vád a nedorobkov
	6. v prípade nevypratania staveniska v lehote podľa čl. XI ods. 9 tejto Zmluvy, vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každý, čo i len začatý deň porušenia/nesplnenia povinnosti;
	7. v prípade akéhokoľvek porušenia všeobecne záväzných právnych predpisov vzťahujúcich sa na bezpečnosť a ochranu zdravia pri práci ktorýmkoľvek pracovníkom zhotoviteľa a/alebo subdodávateľa, vzniká objednávateľovi nárok voči zhotoviteľovi na zmluvnú pokutu vo výške **1.000,- Eur** za každé jednotlivé porušenie a za každý, čo i len začatý deň nesplnenia/porušenia povinnosti;
	8. za nedodržanie kvalitatívnych parametrov stanovených v aplikovateľných STN a/alebo požadovanými Dokumentáciou a/alebo ktoré boli Zmluvnými stranami dohodnuté a ktorých nedodržanie bolo preukázané skúškami realizovanými odborne spôsobilými osobami, vzniká objednávateľovi nárok voči zhotoviteľovi na zmluvnú pokutu vo výške **0,1 % z ceny za dielo bez DPH** za každé jednotlivé nesplnenie/porušenie povinnosti, a to aj opakovane;
	9. v prípade nesplnenia/porušenia povinnosti podľa čl. VII ods. 27 tejto Zmluvy, objednávateľovi vzniká voči zhotoviteľovi nárok na zmluvnú pokutu vo výške **5 % ceny za dielo bez DPH**.
1. Zmluvné strany vyhlasujú, že považujú dohodnuté výšky zmluvných pokút uvedených v  Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností zhotoviteľa.
2. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať dielo alebo jeho časť riadne a včas.

**Čl. XIV**

**Osobitné ustanovenia**

1. Táto Zmluva zaniká :
	1. riadnym splnením všetkých práv a povinnosti Zmluvných strán vyplývajúcich z tejto Zmluvy,
	2. písomnou dohodou Zmluvných strán, a to ku dňu uvedenému v dohode,
	3. jednostranným odstúpením od Zmluvy zo strany objednávateľa z titulu jej podstatného porušenia zo strany zhotoviteľa, ak:
		1. zhotoviteľ bez riadneho dôvodu odmietne prevziať stavenisko,
		2. zhotoviteľ včas nesplní akúkoľvek povinnosť, bez splnenia ktorej nie je možné začať zhotovovať dielo,
		3. zhotoviteľ nezačne s realizáciou stavebných prác na diele v lehote uvedenej v čl. IV ods. 1 bod 1.2 tejto Zmluvy,
		4. zhotoviteľ z dôvodov spočívajúcich na strane zhotoviteľa je v omeškaní s plnením ktoréhokoľvek postupového termínu realizácie/vykonávania diela uvedeného v harmonograme prác (príloha č. 3 tejto Zmluvy) o viac ako 7 dní,
		5. je na základe odborného posúdenia technického dozoru a stavebného dozoru z technického riešenia a postupu uskutočnenia diela zrejmé, že zhotoviteľ nedokáže zhotoviť dielo podľa termínov uvedených v harmonograme prác (príloha č. 3 tejto Zmluvy),
		6. zhotoviteľ neplní kvalitatívno - technické parametre a/alebo podmienky zhotovovania diela určené Dokumentáciou, slovenskými technickými normami, európskymi normami, všeobecne záväznými právnymi predpismi Slovenskej republiky a touto Zmluvou,
		7. zhotoviteľ je v omeškaní s riadnym vykonaním a odovzdaním diela o viac ako 10 dní,
		8. zhotoviteľ aj napriek písomnému upozorneniu objednávateľa, resp. oprávnenej osoby objednávateľa (zápis v stavebnom denníku na vadné plnenie zhotoviteľa) pokračuje vo vadnom plnení Zmluvy alebo zhotovovaní/vykonávaní diela,
		9. zhotoviteľ aj napriek upozorneniu objednávateľa, resp. oprávnenej osoby objednávateľa v primeranej lehote určenej na odstránenie vady diela, vadu diela neodstránil,
		10. objednávateľom oznámená vada diela je neodstrániteľná,
		11. zhotoviteľ opakovane nesplní alebo poruší zákonné alebo zmluvné povinnosti pri vedení stavebného denníka (opakovaným nesplnením/porušením sa rozumie nesplnenie/porušenie min. 2 a viackrát),
		12. zhotoviteľ nesplní/poruší povinnosť/povinnosti stanovené v čl. XIII Zmluvy,
		13. zhotoviteľ opakovane nesplní/poruší povinnosť ustanovenú v článku VII ods. 12 (opakovaným nesplnením/porušením sa rozumie nesplnenie/porušenie min. 2 a viackrát),
		14. zhotoviteľ akýmkoľvek spôsobom koná proti zásadám poctivého obchodného styku, porušuje zákaz nekalej súťaže, koná proti pravidlám hospodárskej súťaže alebo ak jeho činnosť kazí dobré meno/povesť a/alebo oprávnené záujmy objednávateľa,
		15. na osobu zhotoviteľa bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo bol voči zhotoviteľovi podaný návrh alebo sa vedie exekučné konanie alebo ak zhotoviteľ vstúpil do likvidácie,
		16. ak ktorékoľvek vyhlásenie zhotoviteľa uvedené v tejto Zmluve bude nepravdivé ku dňu uzatvorenia Zmluvy alebo sa takým stane počas realizácie diela, alebo ak sa preukáže, že zhotoviteľ vo verejnom obstarávaní poskytol objednávateľovi nepravdivé, neúplné alebo skreslené údaje alebo predložil nepravdivé doklady alebo konal v rozpore s poskytnutými vyhláseniami.
		17. ak zhotoviteľ poruší svoje povinnosti vyplývajúce z ustanovení Zmluvy týkajúcich sa zápisu zhotoviteľa v registri partnerov verejného sektora alebo poruší zákaz podľa čl. XVI ods. 11 Zmluvy,
		18. ak zhotoviteľ stratí oprávnenie vykonávať dielo alebo ak zhotoviteľ, jeho štatutárny orgán alebo člen jeho štatutárneho orgánu alebo dozorný orgán alebo člen jeho dozorného orgánu bol právoplatne odsúdený za trestný čin korupcie, za trestný čin poškodzovania finančných záujmov Európskej únie, za trestný čin legalizácie výnosu z trestnej činnosti, za trestný čin založenia, zosnovania a podporovania zločineckej skupiny, za trestný čin založenia, zosnovania a podporovania teroristickej skupiny, za trestný čin terorizmu a niektorých foriem účasti na terorizme, trestný čin nevyplatenia mzdy a odstupného alebo za trestný čin, ktorého skutková podstata súvisí s podnikaním.
	4. jednostranným odstúpením od Zmluvy zo strany zhotoviteľa, ak objednávateľ poruší Zmluvu podstatným spôsobom. Za podstatné porušenie tejto Zmluvy zo strany objednávateľa je považované omeškanie objednávateľa s úhradou faktúry o viac ako 30 dní.

**2.** Odstúpenie od Zmluvy nadobúda účinnosť dňom jeho doručenia druhej Zmluvnej strane a Zmluva sa zrušuje od tohto dňa (ex nunc) a nie od jej počiatku.

**3.** Odstúpením od Zmluvy zanikajú všetky práva a povinnosti strán zo Zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku Zmluvy odstúpením.

**4.** V prípade odstúpenia od Zmluvy vykoná zhotoviteľ bezodkladne nevyhnutné opatrenia na okamžité a riadne ukončenie vykonávania diela tak, aby objednávateľovi nevznikla žiadna škoda.

**5.** V prípade zastavenia alebo ukončenia prác na diele z dôvodov vzniknutých na strane objednávateľa budú už vykonané stavebné práce uhradené podľa stupňa rozpracovanosti ku dňu zastavenia prác na diele alebo ukončenia prác na diele a podľa skutočne preukázaných nákladov zo strany zhotoviteľa.

**6.** Ak dôjde k odstúpeniu od Zmluvy pre porušenie povinností zhotoviteľom, má objednávateľ nárok na náhradu nákladov, ktoré mu vznikli s obstaraním nového zhotoviteľa, ktorý dielo zrealizuje. V záujme zabezpečenia pokračovania prác na diele je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k dodaným hmotám, materiálom, výrobkom a stavebným dielcom, a to za obvyklú cenu primeranú opotrebeniu a stavu týchto vecí.

**Čl. XV**

**Zabezpečenie plnenia**

Pozn.: *Verejný obstarávateľ (objednávateľ) bude akceptovať aj poistenie záruky alebo zloženie realizačnej zábezpeky na účet verejného obstarávateľa (objednávateľa), tieto „alternatívne“ zabezpečovacie nástroje budú použité na rovnaký účel ako banková záruka, pričom zmluva o dielo bude v tomto bode pred jej podpisom upravená podľa toho, ktorý zabezpečovací nástroj zhotoviteľ zvolí.*

1. Zhotoviteľ je povinný najneskôr ku dňu uzatvorenia (podpisu) Zmluvy odovzdať objednávateľovi bankovú záruku za riadne vykonanie diela podľa podmienok tejto Zmluvy na zabezpečenie riadneho plnenia/splnenia diela, a to pre prípad, že zhotoviteľ nebude plniť svoje povinnosti podľa tejto Zmluvy a objednávateľovi voči nemu vznikne nárok a/alebo pohľadávka (ďalej len ako „**výkonová banková záruka“**).
2. Výkonová banková záruka bude vystavená v prospech objednávateľa „bez výhrad“ a bude vystavená bankou podľa zákona č. 483/2001 Z. z. o bankách a o zmene a doplnení niektorých zákonov v znení neskorších predpisov.
3. Výkonová banková záruka bude obsahovať záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 10 % z ceny za dielo bez DPH v období medzi prevzatím staveniska a podpisom preberacieho protokolu.
4. Objednávateľ je oprávnený použiť výkonovú bankovú záruku alebo jej časť v prípade, ak zhotoviteľ:
	1. poruší/nesplní niektorú svoju zmluvnú povinnosť vyplývajúcu z tejto Zmluvy,
	2. nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality diela, termínu riadneho dokončenia diela a/alebo nedodržanie termínu na odstránenie zistených nedorobkov a vád diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu.
5. V prípade využitia výkonovej bankovej záruky alebo jej časti objednávateľom, bude zhotoviteľ bez zbytočného odkladu povinný doplniť výkonovú bankovú záruku do plnej výšky, t. j. 10 % z ceny za dielo bez DPH, a to najneskôr do 15 dní od doručenia výzvy objednávateľa na jej doplnenie. V prípade riadneho splnenia Zmluvy sa výkonová banková záruka vráti zhotoviteľovi do 15 dní po odovzdaní a prevzatí ukončeného diela.
6. Zhotoviteľ je povinný najneskôr ku dňu podpísania preberacieho protokolu odovzdať objednávateľovi záručnú listinu - doklad preukazujúci poskytnutie bankovej záruky, obsahom ktorej bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady (a nedorobky) diela podľa tejto Zmluvy alebo v súvislosti s ňou, a to vo výške 5% z ceny za dielo bez DPH; plnenie banky z uvedenej bankovej záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra objednávateľa sa nepovažujú za podmienenie plnenia banky z bankovej záruky) (ďalej len ako „**garančná banková záruka**“). O uplatnení si nároku na plnenie z garančnej bankovej záruky voči banke objednávateľ zhotoviteľa bezodkladne informuje.
7. Garančná banková záruka musí trvať po celú záručnú dobu podľa tejto Zmluvy (60 mesiacov) a nesmie byť po uvedenú dobu odvolateľná. Zhotoviteľ je povinný do 30 dní po každom čerpaní garančnej bankovej záruky objednávateľom doplniť garančnú bankovú záruku do jej pôvodnej výšky. Doplnením garančnej bankovej záruky podľa predchádzajúcej vety sa rozumie (na základe dohody s bankou):

**a)** rozšírenie garančnej bankovej záruky na jej pôvodnú výšku alebo

**b)** zriadenie novej garančnej bankovej záruky, pričom zhotoviteľ alebo banka doručí objednávateľovi záručnú listinu, ktorou bola garančná banková záruka rozšírená alebo opätovne zriadená.

1. Obsahom garančnej bankovej záruky musí byť okrem iného aj záväzok banky vystavujúcej garančnú bankovú záruku predĺžiť platnosť garančnej bankovej záruky v prípade predĺženia záručnej doby, spôsobeného neplnením záväzkov zhotoviteľa voči objednávateľovi vyplývajúcich zo Zmluvy a to na celú dobu trvania predĺženej záručnej doby.

*Alternatíva znenia čl. XV kurzívou (použije sa podľa toho, či zhotoviteľ predloží bankovú záruku/poistenie záruky alebo zloží finančné prostriedky na účet verejného obstarávateľa (objednávateľa)):*

1. *Zhotoviteľ predložil najneskôr ku dňu podpisu Zmluvy doklad o zložení finančných prostriedkov na účet objednávateľa, slúžiacich ako zábezpeka na riadne vykonanie diela (ďalej len ako „****realizačná zábezpeka****“).*
2. *Zhotoviteľ súhlasí s tým, že realizačná zábezpeka bude slúžiť na uspokojenie objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa vzniknutej v priebehu realizácie diela podľa Zmluvy alebo v súvislosti s ňou, a to vo výške 10 % z ceny za dielo bez DPH, a to pre prípad, že zhotoviteľ nebude plniť svoje povinnosti podľa tejto Zmluvy a objednávateľovi voči nemu vznikne nárok a/alebo pohľadávka.*
3. *Objednávateľ si v lehote 15  dní po dni doručenia písomného oznámenia zhotoviteľovi uplatní akúkoľvek sumu z realizačnej zábezpeky až do výšky 10 % z ceny za dielo bez DPH, a to v období odo dňa podpisu preberacieho protokolu/zápisu o odovzdaní staveniska do dňa vrátenia realizačnej zábezpeky na účet zhotoviteľa podľa Zmluvy.*
4. *Objednávateľ je povinný realizačnú zábezpeku v lehote najneskôr do 15 dní po podpise preberacieho protokolu vrátiť zhotoviteľovi prevodom na účet zhotoviteľa uvedený v záhlaví tejto Zmluvy.*
5. *Zhotoviteľ predloží najneskôr ku dňu podpísania preberacieho protokolu doklad o zložení finančných prostriedkov na účet objednávateľa, slúžiacich ako zábezpeka na vady diela zistené po odovzdaní diela (ďalej len ako „****garančná zábezpeka****“).*
6. *Zhotoviteľ súhlasí s tým, že garančná zábezpeka bude slúžiť na uspokojenie objednávateľa do výšky akejkoľvek splatnej peňažnej pohľadávky objednávateľa voči zhotoviteľovi z titulu zodpovednosti zhotoviteľa za vady diela vzniknuté po odovzdaní diela , a to vo výške 5 % z ceny za dielo bez DPH, a to pre prípad, že zhotoviteľ nebude plniť svoje povinnosti podľa tejto Zmluvy a objednávateľovi voči nemu vznikne nárok a/alebo pohľadávka.*
7. *Objednávateľ si v lehote 15 dní po doručení písomného oznámenia zhotoviteľovi uplatní akúkoľvek sumu z garančnej zábezpeky až do výšky 5 % z ceny za dielo bez DPH, a to v období odo dňa prebratia diela v súlade s touto Zmluvou až do dňa nasledujúceho po dni uplynutia záručnej doby podľa Zmluvy.*
8. *Objednávateľ je povinný garančnú zábezpeku vo výške k času uplynutia záručnej doby na Dielo v lehote najneskôr do 15 dní od uplynutia záručnej doby na dielo vrátiť zhotoviteľovi prevodom na účet zhotoviteľa uvedený v záhlaví tejto Zmluvy.*
9. *Objednávateľ je oprávnený použiť zmluvnú (realizačnú a garančnú) zábezpeku alebo jej časť v prípade, ak zhotoviteľ:*
	1. *poruší/nesplní niektorú svoju zmluvnú povinnosť vyplývajúcu z tejto Zmluvy,*
	2. *nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality diela, termínu riadneho dokončenia diela a/alebo nedodržanie termínu na odstránenie zistených nedorobkov a vád diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu.*
10. *V prípade využitia zmluvnej zábezpeky alebo jej časti objednávateľom, bude zhotoviteľ bez zbytočného odkladu povinný doplniť zmluvnú zábezpeku do plnej výšky, t. j. 10 % z ceny za dielo bez DPH (pri realizačnej zábezpeke) a 5 % z ceny za dielo bez DPH (pri garančnej zábezpeke), a to najneskôr do 15 dní od doručenia výzvy objednávateľa na jej doplnenie. Doplnením zmluvnej zábezpeky podľa predchádzajúcej vety sa rozumie zloženie finančných prostriedkov na účet objednávateľa tak, aby celková suma takto doplnenej zmluvnej zábezpeky dosiahla minimálne stanovenú hodnotu z ceny za dielo bez DPH.*

**Čl. XVI**

**Ostatné zmluvné dojednania**

1. Zmluvné strany sa zaväzujú, že pristúpia na zmenu záväzku v prípadoch, kedy sa po uzavretí Zmluvy zmenia východiskové podklady, rozhodujúce pre uzatvorenie Zmluvy. K tejto zmene dôjde len na základe predchádzajúceho písomného dodatku k Zmluve, pokiaľ jeho uzatvorenie nebude v rozpore so ZVO.
2. Akákoľvek písomná komunikácia medzi objednávateľom a zhotoviteľom sa bude uskutočňovať v slovenskom jazyku.
3. Akákoľvek písomná komunikácia medzi objednávateľom a zhotoviteľom sa musí uskutočňovať prostredníctvom pošty, faxu, e-mailu alebo kuriéra.
4. Zhotoviteľ je povinný zaslať každú písomnosť vzniknutú na základe tejto Zmluvy objednávateľovi aj elektronicky na nasledovné adresy elektronickej pošty: riaditelka@dssdetva.sk , peter.misura@bbsk.sk. V prípade zaslania písomnosti e-mailom alebo faxom je zhotoviteľ povinný písomnosti doručiť na adresu sídla objednávateľa do troch pracovných dní aj poštou alebo prostredníctvom kuriéra.
5. Na účely tejto Zmluvy platí, že ak sa písomný právny úkon bude druhej Zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej Zmluvnej strane aj v prípade, ak bude doporučená zásielka vrátená Zmluvnej strane, ktorá ju odoslala, ako nedoručiteľná. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila Zmluvnej strane, ktorá ju odoslala, ako nedoručiteľná. V prípade doručovania elektronickou formou sa právny úkon resp. iná korešpondecia považuje za doručenú dňom doručenia potvrdenia o doručení zásielky, najneskôr však uplynutím druhého dňa odo dňa zaslania na adresu elektronickej pošty príslušnej Zmluvnej strany, ktorá je adresátom takejto písomnosti. Na tento účel sú si Zmluvné strany povinné zabezpečiť nastavenie týkajúce sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, je jeho existenciu povinná oznámiť druhej Zmluvnej strany, pričom na doručovanie sa následne uplatní postup dohodnutý pre listinné doručovanie podľa prvej a druhej vety tohto odseku tohto článku Zmluvy.
6. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto Zmluvy bude vyhotovené v písomnej forme.
7. Všetky ústne pokyny alebo ústne nariadenia sa musia potvrdiť v písomnej forme v lehote troch pracovných dní.
8. Zhotoviteľ sa zaväzuje dielo alebo žiadnu jeho časť nepoužiť bez súhlasu objednávateľa na iné účely ako tie, ktoré sú uvedené v tejto Zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
9. Zhotoviteľ je oprávnený použiť skutočnosť, že dodal dielo na referencie. Musí však pri tom chrániť oprávnené záujmy objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
10. Zhotoviteľ sa zaväzuje byť riadne zapísaný v registri partnerov verejného sektora po celú dobu trvania tejto Zmluvy, ak mu taká povinnosť vyplýva zo Zákona o RPVS alebo iného právneho predpisu. Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po celú dobu trvania subdodávateľskej zmluvy, ak im taká povinnosť vyplýva zo Zákona o RPVS alebo iného právneho predpisu. Zhotoviteľ je povinný na požiadanie objednávateľa predložiť všetky zmluvy so svojimi subdodávateľmi.
11. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná.

**Čl. XVII**

**Záverečné ustanovenia**

1. Táto Zmluva nadobúda platnosť dňom jej podpisu obidvomi Zmluvnými stranami a účinnosť po splnení nasledujúcich kumulatívnych podmienok:

a) dňom nasledujúcim po dnizverejnenia Zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len ako „**Zákon o slobode informácií**“);

b) dňom nadobudnutia účinnosti Zmluvy o PPM.

Na účely Zmluvy sa rozumie, že ak k nadobudnutiu účinnosti Zmluvy o PPM nedôjde ani v lehote do **31.03.2025**, Zmluvné strany sa dohodli na rozväzovacej podmienke, podľa ktorej táto Zmluva zaniká.

1. Túto Zmluvu možno meniť a dopĺňať len očíslovanými písomnými dodatkami podpísanými Zmluvnými stranami. Zmluvné strany sa dohodli, že akákoľvek zmena údajov Zmluvných strán uvedených v záhlaví Zmluvy, ak jej dôsledkom nie je zmena v osobe Zmluvnej strany, ako aj akákoľvek zmena kdekoľvek v tejto Zmluve uvedených osôb oprávnených rokovať za ktorúkoľvek zo Zmluvných strán, alebo adresa elektronickej pošty ktorejkoľvek zo Zmluvných strán uvedená kdekoľvek v tejto Zmluve, nepodlieha povinnosti uzatvoriť dodatok; takáto zmena sa stane účinnou v deň, v ktorom bolo oznámenie o takejto zmene doručené druhej Zmluvnej strane.
2. Táto Zmluva je vyhotovená v  6 rovnopisoch, pričom 4 vyhotovenia obdrží objednávateľ a 2 vyhotovenia obdrží zhotoviteľ.
3. Zmluvné strany sa zaväzujú bez meškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
4. Pri riešení otázok výslovne neupravených touto Zmluvou sa Zmluvné strany budú riadiť príslušnými ustanoveniami Obchodného zákonníka a ustanoveniami ostatných aplikovateľných všeobecne záväzných právnych predpisov účinných na území Slovenskej republiky. Pre vylúčenie akýchkoľvek pochybností, súčasťou Zmluvy nie sú všeobecné obchodné podmienky zhotoviteľa ani akákoľvek ich časť, a to ani v prípade, ak by tieto zhotoviteľ v procese verejného obstarávania akokoľvek použil, spomenul, alebo sa na ne odvolával. Na účely akejkoľvek interpretácie Zmluvy alebo interpretácie ktoréhokoľvek jej ustanovenia alebo otázky či sporu so Zmluvou súvisiacich sa preto rozumie, že takéto všeobecné podmienky zhotoviteľa ani žiadna ich časť nie sú na právny vzťah založený touto Zmluvou aplikovateľné.
5. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na ostatné ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
6. Zmluvné strany sa zaväzujú, že dôverné informácie, s ktorými sa na základe tejto Zmluvy oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. Zhotoviteľ však berie na vedomie, že Zmluva a informácie získané na jej základe, prípadne akékoľvek ďalšie súvisiace informácie, môžu podliehať aplikovateľným ustanoveniam Zákona o slobode informácií, a preto tieto môžu podliehať povinnosti objednávateľa zverejniť ich alebo poskytnúť v súlade s týmto právnym predpisom; zhotoviteľ berie na vedomie, že objednávateľ takéto informácie zverejní a/alebo sprístupní v rozsahu povinností a spôsobom vyplývajúcom zo zákona. Na túto skutočnosť zhotoviteľ zmluvne alebo iným vhodným spôsobom upozorní všetky osoby, na základe dodávok od ktorých, alebo na základe spolupráce s ktorými, bude zhotoviteľ predmet Zmluvy realizovať (subdodávateľov).
7. Zmluvné strany sa týmto zaväzujú, že budú dodržiavať povinnosti uložené Zmluvným stranám nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že osobné údaje, s ktorými sa na základe Zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa Zmluvy budú niektorou zo Zmluvných strán druhej Zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny. Záväzky podľa tohto odseku tohto článku Zmluvy pretrvajú aj po zániku Zmluvy z akéhokoľvek dôvodu.
8. Zhotoviteľ sa zaväzuje strpieť výkon kontroly/auditu súvisiaceho s dodávkou tovaru, vykonaním diela a poskytovaním služieb kedykoľvek počas platnosti a účinnosti tejto Zmluvy v nadväznosti na fakt, že dielo je financované z Plánu obnovy a odolnosti v nadväznosti na platnú a účinnú Zmluvu o PPM (preambula, bod 2 Zmluvy), a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a príslušnej Zmluvy o PPM a jej príloh vrátane všeobecných zmluvných podmienok pre takéto zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti zhotoviteľa je podstatným porušením Zmluvy, ktoré oprávňuje objednávateľa od Zmluvy odstúpiť. Zároveň sa zhotoviteľ zaväzuje vyjadriť k zisteným nedostatkom súvisiacim s realizáciou diela a spolupracovať na ich odstránení vzájomne dohodnutým spôsobom.
9. Neoddeliteľnou súčasťou tejto Zmluvy sú:

**Príloha č. 1:** Rozpočet/ocenený výkaz výmer zhotoviteľa

**Príloha č. 2:** Projektová dokumentácia v elektronickej podobe na pamäťovom médiu

**Príloha č.** **3:** Vecný a časový harmonogram realizácie stavebných prác

**Príloha č. 4:** Zoznam subdodávateľov zhotoviteľa/čestné vyhlásenie zhotoviteľa, že na vykonanie diela nebudú využití subdodávatelia.

**Príloha č.** **5:** Potvrdenie o vystavení bankovej záruky/poistenia záruky/zložení finančnej zábezpeky

**Príloha č.** **6:** Potvrdenie o zriadení transparentného bankového účtu zhotoviteľa

1. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia. Zmluvné strany vyhlasujú, že túto Zmluvu uzavreli slobodne a vážne, neuzavreli ju v tiesni, v omyle, ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia Zmluvných strán plne spôsobilí na právne úkony potvrdzujú vlastnoručnými podpismi.

V Detve, dňa: V  ....................... dňa:

**Objednávateľ: Zhotoviteľ:**

................................................. .................................................

**Zariadenie sociálnych služieb Detvan**

Mgr. Mária Gibaľová

riaditeľka